text: Klar til den store abetest
  16 maj 2014 kl. 09.55
  Aber og mennesker er som bekendt nært beslægtede. Men aberne kan ting, som mennesker er knap så gode til.
  Givskud Zoo tilbyder her i bededagsferien at prøve den store abetest. Kan det f.eks. være rigtig, at chimpanser er stærkere end mennesker eller, kan det passe, at aber er langt bedre til at udtrykke deres følelser med grimasser.
  Alle kan prøve testen og den der løber med titlen som dagens abe, får ud over æren også gorillaen Samsons autograf med hjem.
  